Vardø Framtid

Vardø Framtid var en norsk avis som kom ut i Vardø fra 1. september 1949 til 1951. Den var talerør for Norges Kommunistiske Parti i distriktet.

Den vesle NKP-avisen ble etablert mot alle odds, i en tid da NKP-pressen slet. Den var da også enkel og primitiv, og kom i stensilert utgave. Opplaget var våren 1950 oppe i 750 eksemplarer og avisen kom ut ukentlig.Side 100. Ole Martin Rønning: «Norges Kommunistiske Partis presse» i Arbeiderhistorie 2004. Årbok for Arbeiderbevegelsens arkiv og bibliotek. ISBN 82-90759-21-5

Bak avisen sto først og fremst Martin Gunnar Knutsen, som senere skulle bli  NKPs formannen. Han  arbeidet i disse årene som lærer i Vardø. Knutsen forlot  byen og flyttet sørover i juni 1950,Side 57. Martin Gunnar Knutsen: Mot strømmen - Erindringer 1945-1980, Aschehoug 1983 ISBN 82-03-10991-8 men fortsatte å sende ukentlige artikler til avisen i nord.Side 58. Martin Gunnar Knutsen: Mot strømmen - Erindringer 1945-1980, Aschehoug 1983 ISBN 82-03-10991-8 Der overtok Fritz Kramer som redaktør etter Knutsen. 

Kommisjonærer for den vesle avisen var først Bjarne Karlsen, deretter Arne Hågensen.

Redaktører
Martin Gunnar Knutsen, 1949 - 1950
Fritz Kramer, 1950 - 1951

Referanser

Eksterne lenker
 Andreas Raaum: Vardø Framtid – et kapittel i Vardø bys pressehistorie'' 

Kategori:Partiaviser (Norges Kommunistiske Parti)
Kategori:Aviser etablert i 1949
Kategori:Aviser nedlagt i 1951
Kategori:Kommunisme i Norge
Kategori:Kultur i Vardø
Kategori:Vardøs historie